
                                                 Nr.23/50,136/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind stimularea promovării surselor regenerabile de energie (Plx 98/2007) şi asupra  propunerii legislative privind promovarea producerii de energie din surse regenerabile şi neconvenţionale (Plx 357/2007).


În raport de obiectul şi conţinutul lor, propunerea legislativă privind stimularea promovării surselor regenerabile de energie (Plx 98/2007)  face parte din categoria legilor ordinare, iar propunerea legislativă privind promovarea producerii de energie din surse regenerabile şi neconvenţionale (Plx 357/2007) face parte din categoria legilor organice.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

         Nr.23/50,136/2007
R A P O R T
asupra propunerii legislative privind stimularea promovării surselor regenerabile de energie (Plx 98/2007) şi 
asupra  propunerii legislative privind promovarea producerii de energie din surse regenerabile şi neconvenţionale (Plx 357/2007)


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu propunerea legislativă privind stimularea promovării surselor regenerabile de energie (Plx 98/2007) şi cu  propunerea legislativă privind promovarea producerii de energie din surse regenerabile şi neconvenţionale (Plx 357/2007), înregistrate la comisie sub nr.23/50 din 1 martie 2007, respectiv 23/136 din 8 mai 2007.



Senatul a respins propunerile legislativă, în şedinţele din 22 februarie 2007, respectiv 2 mai 2007.



Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au avizat negativ propunerile legislativă, cu avizele nr. 26/1462/14.03.2007, 26/1653/23.05.2007, respectiv nr. 31/200/14.03.2007 şi 31/566/14.05.2007. 


Consiliul Legislativ, cu avizele nr. 1530 din 10 noiembrie 2006 şi nr. 1753 din 20 decembrie 2006, a avizat favorabil propunerile legislative, formulând observaţii şi propuneri care nu sunt preluate.


Guvernul, nu susţine adoptarea niciuneia dintre propunerile legislative, conform punctelor de vedere nr.3651 din 4 decembrie 2006, respectiv nr. 107 din 12 ianuarie 2007.


Propunerile legislativă vizează crearea cadrului legal necesar pentru utilizarea eficientă a surselor de energie regenerabilă, precum şi acordarea de stimulente pentru producătorii şi consumatorii de energie din surse regenerabile.


Membrii Comisiei pentru industrii şi servicii au examinat propunerile legislativă în şedinţa din 12 iunie 2007 şi au hotărât, în unanimitate, respingerea celor două propuneri legislative deoarece cadrul legislativ în domeniul promovării surselor regenerabile şi neconvenţionale este relativ complet.


La lucrările comisiei au fost prezenţi 19 de deputaţi din totalul de 23 de membri ai comisiei.
                    Din partea Ministerului Economiei şi Finanţelor a participat, ca invitat, domnul Alexandru Săndulescu – director general, iar din partea Agenţiei Române pentru Conservarea Energiei: domnul Silviu Lefter - preşedinte.


În raport de obiectul şi conţinutul lor, propunerea legislativă privind stimularea promovării surselor regenerabile de energie (Plx 98/2007)  face parte din categoria legilor ordinare, iar propunerea legislativă privind promovarea producerii de energie din surse regenerabile şi neconvenţionale (Plx 357/2007) face parte din categoria legilor organice.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

